text: [{"text_idx": "#000003", "text": "Dubbiin akkana: Dubartiin tun Amber hughes jedhamti. haadha ijoollee afuriiti. dubartiin umriin isii 21 taate tun July 2015 yeree isiin ulfa ji\u2019a torbaaf walakkaa taatu, ciniinsifattee gara hospitaalaa geeffamte. Haata\u2019u malee, doktoroonni dursanii yeroo isiin ulfa ji\u2019a jahaatiin jirtu akka yowaan hospitaala deemtee deettu, akkeekkachiisa itti kennaanii turan."}, {"text_idx": "#000004", "text": "Garuu eega isiin saa\u2019a 36fi ciininsifattee, akka uumaan namuu dahutti dahaa waan hin jirreef, tarii daa\u2019imni rakkoo godhachuu danda\u2019a jedhanii mana qalmaa (C-Section) seenisan."}, {"text_idx": "#000005", "text": "Doktoroonni, eega garaa baqassanii geessanii,waan raajii argan, hedduu rifatan. Waan himan walaalan, dhaabatanii fuula rifaatuutiin ija keessa wal laaluu eegaalan. Akkuma rifatuu doctorootaa fuula isaanii irratti argiteen, Amber rakkoon jiraachuu beeyte, akkasumaas jaarsi isii Daani\u2019el kan jedhamus waan mudate wallaalus rakkoon jiraachuu hubatee jira."}, {"text_idx": "#000006", "text": "\u201d Waan Hedduu nama rifachiisu ture, an gammachuun daa\u2019ima kiyya arguuf eegaa ture, garuu rifaatuu guddoo fuula doctorootaa irraa arge, daa\u2019ima kiyya akka dhaban natti himan\u201dJettee Amber."}, {"text_idx": "#000007", "text": "\u201cwaan ajaa\u2019ibaa, yeroo doctoroonni garaa baqasutti jiran Amber daa\u2019ima akkuma Uumaa daa\u2019imman dhalattutti dahaa turte. \u201cEega daqiiqaa lama guutuuf Daa\u2019ima kiyya dhabanii booda sagalee booyinsa xiqqoo takka sarbaa kiyya biraa dhagayaaniin yoo fooxaa irraa ol raran, daa\u2019imni kiyyaa miila tiyya lamaan jidduu ciisee jira. Ka na ajaa\u2019ibsiise, qalma hin barbaachifne qalamuu kiyya qofa osoo hin ta\u2019in, daa\u2019imni kiyya ka cubbuu hin beeyne fooxaa keessa kophaa isaa turuudha\u201d jette haati daa\u2019imaa"}, {"text_idx": "#000008", "text": "Ji\u2019a jaha eega turtee boodaa hospitaalicha irratti himannaa dhiheessitee jirti. Wanti kun akkamitti akka mudachuu danda\u2019e deebisaa barbaada jetti. \u201cNamni dhiifaama na gaafate hin jiru. An gama kiyyaan akkuma ijoollee tiyya ta duraa sadeen dahetti uumaan daha jedhee yaadee ture. Garuu doctoroonni daa\u2019imni kee ufiin uf danda\u2019ee dhalataa hin jiruu gola qalmaa seenuu qabda naan jedhan. Rifaatuu hin barbaachifne rifadhe, Naasuu gaaf sanii irraa baffachaa jira, waaqni haa galatoomu daa\u2019imni kiyyas haala gaarii irra naaf jira. Garuu guyyaa doctoroonni daa\u2019ima kiyya dhaban, gonkumaa dagachuu hin dandeennu\u201djetti amber."}, {"text_idx": "#000012", "text": "Lammiin Faransaay tokko bineensota garaan lafarra looyan 400 waliin jiraata."}]